שאלות הבנה- תכנות מונחה עצמים

1. עקרון הכימוס – עקרון האומר כי יש להסתיר את כל המרכיבים הפנימיים של האובייקט ולאפשר גישה אליהם אך ורק דרך הפונקציות של המחלקה. בכך מגנים על התכונות ומתודות המחלקה מפני שינויים וגישות לא רצויים.

עקרון הכימוס גם מורכב ממושג ההפשטה שאומר שיש לפשט את התוכנית והמחלקות שבה כדי שתהיה כמה שיותר נוחה וברורה יותר ללקוחות.

1. ההבדל בין מחלקה למחלקה אבסטרקטית הוא שבעוד שמחלקה רגילה יכולה לרשת ממחלקות אחרות ולהוריש למחלקות בו זמנית, מחלקה אבסטרקטית יכולה רק להוריש למחלקות, ולא ניתן לייצר ממנה אובייקטים. רק במחלקה אבסטרקטית קיימת האפשרות ליצירת מתודות אבסטרקטיות, שהן למעשה פונקציות ללא מימוש שבהורשה חובה לממש אותן.
2. ההבדל בין מחלקה למחלקה סטטית הוא שבמחלקה רגילה אנחנו יוצרים אובייקט חדש מאותו הסוג ומשתמשים במתודות של המחלקה עבורו, ובמחלקה סטטית לא ניתן ליצור מופע חדש של אובייקט. אנחנו יכולים לגשת לתכונות והמתודות שלה רק באמצעות שם המחלקה עצמו. זאת ועוד, מחלקה סטטית מכילה רק איברים סטטיים, שהם איברים קבועים המוגדרים מראש ויש להם רק מופע אחד בלבד.
3. Members שהגישה אליהם הוגדרה להיות internal, כלומר פנימית, מאפשרים גישה אך ורק לפונקציה או מחלקה הנמצאים איתם באותו ה namespace- .